รังสรรค์ ปัญญาเรือน

รังสรรค์ ปัญญาเรือน หรือ สงกรานต์ สังกัดดับเบิ้ลแมส เกิดวันที่ 14 เมษายน พ.ศ. 2533 เป็นนักร้องชาวไทย ที่มีจุดเด่นคือพลังเสียงที่ทรงพลัง ผู้ชนะการแข่งขันเดอะวอยซ์ไทยแลนด์ ซีซั่นที่ 2 ก่อนหน้านี้เคยมีวงดนตรีที่รวมกับเพื่อน ๆ สมัยมัธยมปลายชื่อ The Bantam
ปัจจุบันมีส่วนร่วมในการก่อตั้งค่าย ดับเบิ้ลแมส

**ประวัติ**
สงกรานต์ มีพื้นเพและภูมิลำเนาเดิมอยู่ที่อำเภอห้างฉัตร จังหวัดลำปาง ก่อนที่จะย้ายมาอยู่จังหวัดนครราชสีมา ก่อนจะมาประกวดรายการเดอะวอยซ์ไทยแลนด์ มีอาชีพขายลูกชิ้น อยู่ที่หน้าร้านเกม P.2 ในชุมชนหนองไผ่ล้อม อำเภอเมืองนครราชสีมา จังหวัดนครราชสีมา และช่วงกลางคืนเล่นดนตรีตามร้านต่าง ๆ รวมถึงเป็นครูสอนกีตาร์คลาสสิก
มีผลงานเพลงแรกกับค่ายไอแอม คือเพลง "คงไม่ทัน" ซึ่งเป็นคลิปที่มีคนเปิดมากที่สุดของยูทูบ วัดจากความนิยมของคนไทย ประจำปี พ.ศ. 2557 จากนั้นร้องเพลงประกอบภาพยนตร์ที่ตนได้ร่วมแสดงด้วยคือเรื่อง รักหมดแก้ว...Love On The Rocks เพลง "ใจนักเลง" ซึ่งเป็นเพลงเก่าของพงษ์พัฒน์ วชิระบรรจงปัจจุบันได้ย้ายค่ายไปอยู่ กับ มีเรคคอร์ดแล้ว 
ปี 2559 รังสรรค์ ได้ไปออกรายการ The Mask Singer หน้ากากนักร้อง ซีซั่นที่ 1 เป็นหน้ากากน้ำพริกหมู
ปี 2561 รังสรรค์ ได้ไปออกรายการ The Mask Project A เป็นหน้ากากสายฟ้า กลุ่ม Sky War
เขามีช่องยูทูบ “น้าหนวด” ซึ่งทำคอนเทนต์เกมเกี่ยวกับดนตรี และมีส่วนร่วมกับช่อง Mass Music ของศิรศักดิ์ อิทธิพลพาณิชย์ด้วย
ปัจจุบันได้สังกัดอยู่ค่าย DoubleMass ซึ่งเขาได้เป็นผู้บริหารร่วมกันกับ ศิรศักดิ์ อิทธิพลพาณิชย์

**จุดยืนทางการเมือง**
รังสรรค์สนับสนุนสนับสนุนการประท้วงในประเทศไทย พ.ศ. 2563–2564 โดยได้โพสต์ขอให้ผู้ชุมนุมปลอดภัยหลังเหตุการณ์การสลายการชุมนุมที่แยกปทุมวัน พ.ศ. 2563  โดยรังสรรค์ยังได้แสดงความคิดเห็นและแสดงออกด้วยการเอากาวปิดปากเทปเชิงสัญลักษณ์ภายหลังการแจ้งข้อหาหมิ่นประมาทของมิลลิโดยทนายความของประยุทธ์ จันทร์โอชา   นอกจากนี้ รังสรรค์ยังได้วิจารณ์เหตุการณ์การสังหารหมู่ที่จังหวัดหนองบัวลำภู พ.ศ. 2565 โดยการพูดถึงการนำพรมแดงปูเพื่อเตรียมสำหรับการวางพวงมาลาและดอกไม้พระราชทานในสถานที่เกิดเหตุ  ซึ่งภายหลังได้มีการนำออกไป 

**ผลงาน**

**ผลงานเพลง**
 คงไม่ทัน- สมรภูมิสุดท้าย (ประกอบภาพยนตร์ ตำนานสมเด็จพระนเรศวรมหาราช ภาค ๕ ยุทธหัตถี)- พบรักบนความต่าง (ประกอบละคร ภพรัก)- ใจนักเลง (ประกอบภาพยนตร์ รักหมดแก้ว...Love On The Rocks)- หรือมันไม่มีอยู่จริง- รักเหนือความกลัว (ประกอบละคร สิงห์สี่แคว)- หากความฝัน (ประกอบโฆษณาเครื่องดื่ม Ready)- แอบเพ้อเจ้อ (ประกอบซีรีส์ รุ่นพี่ Secret Love)- แค่ฝันได้ไหม- เดิมพันชีวิต (ประกอบละคร เจ้าเวหา)- เพลงไตเติลรายการ "ศึก ทรูโฟร์ยู มวยมันส์วันศุกร์" (ไม่ทราบชื่อเพลง) - รักกินไม่ได้- เป็นโสดทำไม- โอ้เธอ-  แสงจากพ่อ  (ประกอบละคร แสงจากพ่อ) ร่วมกับ พงษ์ วงพัทลุง, แซ็ค ชุมแพ, บงกช เจริญธรรม- ได้ไหม- ไม่มีเงื่อนไข- คน (ประกอบละคร ภาตุฆาต)- ฉันเข้าใจ- ดื่ม (ร่วมกันแต่งจาก โต๊ะแชร์)- เลยตามเลย- เรื่องเศร้า- หมึกเล่นไฟ ft.ไก่ วงกางเกง- คำขอคนเจ็บ- ได้โปรดจงหายไป- ไม่ย้อนกลับ (ประกอบละคร แม่โขง)- ตายทั้งเป็นแล้วแล้วไปไหน- เต้นรำ- ยังเหมือนเดิมอยู่ไหม- ซื้อของโจร- สูง- ไม่อยากเป็นแฟนไม่ของแฟนเก่า

**ภาพยนตร์**
 รักหมดแก้ว...Love On The Rocks- ตุ๊ดตู่กู้ชาติ- หลวงพี่แจ๊ส 5G- หลวงตามหาเฮง

**พิธีกร**
 เพลงบ้านเรา- ช่องยูทูบ “น้าหนวด”

**โฆษณา**
 พ.ศ. 2557 - รถจักรยายนต์ Honda Scoopy i The Adventure- พ.ศ. 2558 - เครื่องดื่ม Ready ชุด Ready & GO

**รางวัล**
 รางวัล ชนะเลิศจากรายการ เดอะวอยซ์ไทยแลนด์- รางวัล นักร้องชายที่สุดแห่งปี 2014 จากงาน Daradaily The Great Awards ครั้งที่ 4- รางวัล ศิลปินชายยอดนิยม Best Male Artist จากงาน The Guitar Mag Awards 2015- รางวัล Single Hit Of The Year จากงาน The Guitar Mag Awards 2015- รางวัล ศิลปินเดี่ยวแห่งปี จากงาน ไนน์เอ็นเตอร์เทน อวอร์ด 2015

**อ้างอิง**
หมวดหมู่:บุคคลจากอำเภอห้างฉัตร
หมวดหมู่:นักร้องชายชาวไทย
หมวดหมู่:ผู้เข้าแข่งขันเดอะวอยซ์ไทยแลนด์
หมวดหมู่:ยูทูบเบอร์ชาวไทย
หมวดหมู่:ศิลปินสังกัดมิวซิกมูฟ
หมวดหมู่:นักร้องจากจังหวัดลำปาง
หมวดหมู่:นักร้องจากจังหวัดนครราชสีมา
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564